**NOTA INFORMATIVĂ**

**la proiectul hotărârii Guvernului pentru aprobarea Conceptului Sistemului Informațional Integrat al Finanțelor Publice**

|  |
| --- |
| **1. Denumirea autorului și, după caz, a participanților la elaborarea proiectului actului normativ** |
| Proiectul hotărârii Guvernului pentru aprobarea Conceptului Sistemului Informațional Integrat al Finanțelor Publice a fost elaborat de către Ministerul Finanțelor în comun cu Instituția Publică „Centrul de Tehnologii Informaționale în Finanțe”. |
| **2. Condițiile ce au impus elaborarea proiectului actului normativ și finalitățile urmărite** |
| Ministerul Finanțelor, în temeiul art. 22 lit. c) și d) din Legea nr. 467/2003 cu privire la informatizare și la resursele informaționale de stat, precum și în conformitate cu prevederile menționate la punctul 18.11 *„Perfecționarea cadrului normativ pentru sistemele informaționale aflate în gestiunea Ministerului Finanțelor și autoritățile administrative din subordine”* din Planul de acțiuni al Ministerului Finanțelor pentru anul 2022, aprobat prin Ordinul MF nr. 37 din 07 martie 2022, în comun cu Instituția Publică „Centrul de Tehnologii Informaționale în Finanțe”, va asigura elaborarea Conceptului Sistemului Informațional Integrat al Finanțelor Publice care stabilește scopurile, sarcinile și funcțiile sistemului, spațiul funcțional, structura organizatorică și baza legală, dar și documentele sistemului, necesare pentru crearea, administrarea și funcționarea acestuia, inclusiv infrastructura tehnologică și măsurile de asigurare a securității și protecției informațieiTotodată, reformele de ultimă oră din economia națională a Republicii Moldova, necesitatea prognozării și evitării riscurilor financiare cer de la specialiștii încadrați în procesul de management al finanțelor publice calități profesionale contemporane, sporesc responsabilitatea managerilor pentru eficiența și consecințele deciziilor luate. În aceste condiții un rol primordial îi revine componentei de dezvoltare continuă a informatizării proceselor de management, inclusiv a celui financiar, iar eficiența acestora fiind determinată de metodele inovaționale și mijloacele soft și hard de susținere a acestora. Astfel, la momentul actual în cadrul Ministerului Finanțelor există mai multe resurse informaționale care sunt învechite și necesită a fi modernizate pentru a asigura îmbunătățirea managementului politicii financiare.În acest sens, prin modernizarea continuă a Sistemului Informațional Integrat al Finanțelor Publice, Ministerul Finanțelor urmărește să îmbunătățească calitatea și disponibilitatea informațiilor necesare în diferite etape ale gestionării finanțelor publice, cum ar fi planificarea bugetară și gestiunea alocațiilor bugetare, managementul încasărilor, controlul angajamentelor și a plăților, managementul lichidităților, evidența contabilă în sistemul bugetar și pentru autoritățile/instituțiile bugetare, raportarea bugetară și financiară, managementul datoriei publice, gestionarea achizițiilor publice, gestionarea registrului electronic al angajaților, gestiunea programelor guvernamentale, gestiunea proiectelor investiționale și nu în ultimul rând transparența bugetară.Astfel, Sistemul Informațional Integrat al Finanțelor Publice asigură o infrastructură informațională unificată în domeniul finanțelor publice ale Republicii Moldova, creată prin integrarea tuturor resurselor informaționale ale Ministerului Finanțelor, într-un sistem informațional centralizat cu o configurație unificată și prin asigurarea unui acces sigur și fiabil la aplicațiile și resursele acestuia. Sistemul informațional menționat are drept scop îmbunătățirea controlului asupra finanțelor publice, modernizarea proceselor Ministerului Finanțelor și instituțiilor bugetare implicate în planificare, execuție, raportare bugetară și financiară, îmbunătățirea contabilității, implementarea auditului intern și a controlului financiar în sectorul public, utilizarea standardelor internaționale în procesele de lucru ale MF, centralizarea resurselor informaționale, stabilirea disciplinei financiare, monitorizarea exercițiului bugetar, crearea unei imagini favorabile a MF pe plan intern și internațional. De asemenea, acesta funcționează în cadrul subdiviziunilor Ministerului Finanțelor, Trezoreriei de Stat și Trezoreriilor Regionale, la sistem sunt conectate toate autoritățile administrației publice centrale și autoritățile administrației publice locale, ceea ce permite transferul rapid de date financiare, precum și generarea de rapoarte.Sistemului Informațional Integrat al Finanțelor Publice urmărește introducerea unui mecanism modern de prelucrare a datelor și conexiune electronică a Ministerului Finanțelor cu Serviciului Fiscal de Stat, Serviciului Vamal, Casa Națională de Asigurări Sociale, Compania Națională de Asigurări în Medicină, Banca Națională a Moldovei și băncile comerciale.  |
| **3. Descrierea gradului de compatibilitate, pentru proiectele care au scop armonizarea legislației naționale cu legislația Uniunii Europene** |
| Proiectul de hotărâre de Guvern nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul hotărârii Guvernului prevede aprobarea Conceptului Sistemului Informațional Integrat al Finanțelor Publice (SIIFP), care cuprinde 9 capitole: introducere, dispoziții generale, spațiul juridico-normativ al funcționării sistemului, spațiul funcțional al sistemului, structura organizațională a sistemului, documentele sistemului, spațiul informațional al sistemului, spațiul tehnologic al sistemului, asigurarea securității informaționale a sistemului. |
| **5. Fundamentarea economico-financiară** |
| În scopul implementării prezentei hotărâri, Ministerul Finanțelor, în conformitate cu prevederile Legii finanțelor publice și responsabilității bugetar-fiscale nr. 181/2014, prevede anual alocarea în bugetul său a mijloacelor financiare necesare pentru finanțarea centralizată a serviciilor informatice de modernizare continuă, administrarea serverelor, bazelor de date și a aplicațiilor, mentenanță și suport а utilizatorilor Sistemului Informațional Integrat al Finanțelor Publice, precum și instruirea în domeniul finanțelor publice. Valoarea estimată anuală a acestora constituie până la circa 55,0 mil. lei. |
| **6. Modul de încorporare a actului în cadrul normativ în vigoare** |
| Pentru implementarea prevederilor prezentului proiect va fi necesară modificarea și completarea altor acte normative, odată cu implementarea SIIFP. |
| **7. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul hotărârii de Guvern a fost plasat pe paginile web [www.mf.gov.md](http://www.mf.gov.md), compartimentul Transparența decizională.  |
| **8. Constatările expertizei anticorupție** |
|  |
| **9. Constatările expertizei de compatibilitate cu legislația Uniunii Europene** |
| Proiectul de hotărâre nu conține norme privind armonizarea legislației naționale cu legislația Uniunii Europene. |
| **10. Constatările expertizei juridice** |
|  |
| **11. Constatările altor expertize** |
| Proiectul de hotărâre nu necesită a fi supus altor expertize. |

**Ministrul finanțelor Dumitru BUDIANSCHI**